2017. gada 14. martā Rīkojums Nr. 117

Rīgā (prot. Nr. 12  3. §)

**Grozījumi Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.–2019. gadam**

1. Izdarīt Latvijas preču un pakalpojumu eksporta veicināšanas un ārvalstu investīciju piesaistes pamatnostādnēs 2013.–2019. gadam (apstiprinātas ar Ministru kabineta 2013. gada 17. jūnija rīkojumu Nr. 249 "Par Latvijas preču un pakalpojumu eksporta veicināšanas un ārvalstu investīciju piesaistes pamatnostādnēm 2013.–2019. gadam") (turpmāk – pamatnostādnes) šādus grozījumus:

1.1. izteikt 2. sadaļu šādā redakcijā:

# "**2. Politikas rezultāti un to rezultatīvie rādītāji**5

Lai novērtētu eksporta veicināšanas un ĀTI piesaistes politikas īstenošanu, tiek noteikti šādi sasniedzamie rezultatīvie rādītāji:

– augsto tehnoloģiju produktu īpatsvars kopējā eksportā (2013. gadā 8 %, 2016. gadā 9,9 %, 2017. gadā 10 % un no 2018. līdz 2020. gadam vidēji 11 %);

– vidējais preču un pakalpojumu eksporta pieauguma temps (salīdzināmajās cenās, %) (2013. gadā 1,1 %, 2016. gadā 1 %, 2017. gadā 2,4 % un no 2018. līdz 2020. gadam vidēji 5 % gadā);

– ĀTI snieguma indekss (2013. gadā 1,2, 2015. gadā 1,5 un no 2018. gada līdz 2020. gadam ne mazāk kā 1,2).

Pamatnostādņu mērķu un politikas rezultātu sasniegšanai īstenojamie uzdevumi un to darbības rezultāti noteikti rīcības plānā pamatnostādņu īstenošanai (1. pielikums).";

1.2. papildināt 4.2.2. apakšsadaļu aiz vārda "tūrisms" ar vārdiem "radošās industrijas";

1.3.  4.3.3. apakšsadaļā:

1.3.1. aizstāt vārdus "mērķa valstīs (prioritātes kategoriju ietvaros valstis grupētas alfabēta secībā)" ar vārdiem "mērķa valstīs: Dānijā, Zviedrijā, Somijā, Norvēģijā, Vācijā, Apvienotajā Karalistē, ASV";

1.3.2. svītrot 1. tabulu;

1.4. papildināt 4.3.8. apakšsadaļu aiz vārdiem "Apvienotā Karaliste" ar tekstu šādā redakcijā:

"Lai mērķtiecīgi koncentrētu pieejamos resursus un palielinātu to atdevi, ņemot vērā ierobežoto kapacitāti, ĀTI investīciju piesaistes aktivitātes 2016.–2019. gadā tiks īstenotas šādos virzienos:

1) investīciju projektu pēcapkalpošanas aktivitātes, kas ietver tādas aktivitātes, kuras saistītas ar jau esošo uzņēmumu paplašināšanās iespējām un vienlaikus var sekmēt jaunu darba vietu radīšanu;

2) potenciālo investīciju projektu apkalpošana, reaģējot uz potenciālo investoru izrādīto interesi un vērtējot konkrēto investīciju projektu kvalitātes rādītājus, ietekmi uz tautsaimniecību, potenciālo investoru lomu globālajos tirgos, kā arī investīciju apjomu un jaunradīto darba vietu skaitu;

3) proaktīvas darbības investīciju piesaistē prioritārajās mērķa valstīs, kā arī pastarpināti sekundārajās valstīs. Ietver aktivitātes, kas saistītas, pirmkārt, ar stratēģiski nozīmīgu investīciju projektu virzīšanu, kā arī projektu ģenerēšanu.";

1.5. izteikt 7. sadaļas 3. tabulu šādā redakcijā:

"3. tabula

|  |  |  |
| --- | --- | --- |
| **Nr.****p. k.** | **Dokumenta nosaukums** | **Sasaiste ar eksporta veicināšanas un ĀTI piesaistes politiku** |
| 1. | Latvijas ilgtspējīgas attīstības stratēģija līdz 2030. gadam ([Saeimas paziņojums 10.06.2010](http://polsis.mk.gov.lv/LoadAtt/file16856.doc).). | Inovatīva un efektīva ekonomika, dabas resursu gudra izmantošana, iekļaušanās starptautiskajā apritē un ieguldījumi cilvēkkapitālā ir prioritātes, kuras ir saistāmas ar eksporta veicināšanas un ĀTI piesaistes politiku.  |
| 2. | Latvijas Nacionālais attīstības plāns 2014.–2020. gadam ([Saeimas paziņojums 20.12.2012.](http://polsis.mk.gov.lv/LoadAtt/file16856.doc)). | Nacionālais attīstības plāns nosaka vidēja termiņa attīstības virzienu un prioritātes, kā arī iezīmē veicamos valsts atbalsta un investīciju pasākumus. |
| 3. | Latvijas nacionālā reformu programma "ES 2020" stratēģijas īstenošanai (MK 2011. gada 26. aprīļa sēdes protokols Nr. 27, 34. §). | Ietver vidēja termiņa makroekonomisko scenāriju, nosakot galvenos politikas veidošanas pasākumus sabalansētas tautsaimniecības attīstības veidošanai, tai skaitā eksporta veicināšanas un ārvalstu tiešo investīciju piesaistes jomā. |
| 4. | Zinātnes, tehnoloģijas attīstības un inovācijas pamatnostādnes 2014.–2020. gadam (MK 28.12.2013. rīkojums Nr. 685).  | Nosaka valsts zinātnes, tehnoloģijas attīstības un inovācijas politikas mērķus un prioritātes, kā arī pasākumu kopumu Viedās specializācijas stratēģijas īstenošanai. |
| 5. | Darbības programma "Izaugsme un nodarbinātība" ES fondu 2014.–2020. gada plānošanas periodam (MK 04.02.2015. rīkojums Nr. 62). | Nosaka prioritāros virzienus un vispārējos principus minēto Kohēzijas politikas līdzfinansēto prioritāšu ieviešanā, uzraudzībā un izvērtēšanā ES fondu 2014.–2020. gada plānošanas periodā. |
| 6. | Izglītības attīstības pamatnostādnes 2014.–2020. gadam (Saeimas paziņojums 22.05.2014.). | Nosaka izglītības politikas pamatprincipus, attīstības mērķus un prioritātes izglītības nozarē. |
| 7. | Nacionālās industriālās politikas pamatnostādnes 2014.–2020. gadam (MK 28.06.2013. rīkojums Nr. 282). | Nosaka nepieciešamās ekonomikas strukturālās izmaiņas, lai nodrošinātu labu preču ražošanu un pakalpojumus ar augstāku ienesīgumu, tai skaitā rūpniecības lomas palielināšanu, rūpniecības un pakalpojumu modernizāciju un daudzveidīgu eksporta grozu. |
| 8. | Reģionālās politikas pamatnostādnes 2013.–2019. gadam (MK 29.10.2013. rīkojums Nr. 496). | Nosaka politikas principus, mērķus un uzdevumus ekonomikas attīstībai vietējā un reģionālajā līmenī. |
| 9. | Transporta attīstības pamatnostādnes 2013.–2020. gadam (MK 27.12.2013. rīkojums Nr. 683). | Nosaka transporta politikas attīstības mērķus, pamatprincipus, prioritātes un transporta nozarē sasniedzamos rezultātus." |

1.6. izteikt 1. pielikumu jaunā redakcijā (pielikums).

2. Ekonomikas ministrijai nedēļas laikā iesniegt precizētās pamatnostādnes Valsts kancelejā.

Ministru prezidenta vietā –

zemkopības ministrs Jānis Dūklavs

Ministru prezidenta biedrs,

ekonomikas ministrs Arvils Ašeradens